दुष्कर सौंसे आबाजाही,
कतेक लोक करतै बैसार ?
 जतहि सञो अएलेँ ततहि पड़ा जो, आब ने अप्पन मूँह देखा ।
 बर्खा रानी ! आब ने आऽ । ।
 बर्खा रानी ! आब ने आऽ ।
 दम्म धरै तोँ ले सुस्ता ।
 हाथ - पएर सभ ठिठुरि गेल अछि, आब तोँ रौदक दरस देखा ।
 बर्खा रानी ! आब ने आऽ । ।
 खेल - कूद सभ बन्न पड़ल अछि,
संगी - साथी पड़ल बेमार ।
 सर्दी-खाँसी, ढों-ढों, खिच-खिच,
ककरो धएने अछि बोखार ।
 सभठाँ एहने सनि किछु चर्चा,
एहने सनि किछु दुखद समाद ।
 पसरल कए ठाँ रोग मलेरिया,
हैजा डेंगू कालाजार ।
 आङ्गन सगरो चाली सह - सह, आब ने एहेन रूप देखा ।
 बर्खा रानी ! आब ने आऽ । ।
 बाट - घाट कादो - किचकाँही,
डूबल सौंसे खेत - पथार ।
 माल-जाल सभ ठिठुरि मरै अछि,
मच्छर - माछीक बढ़ल पसार ।
 लेन कटल अछि, फेज उड़ल अछि,
देखब टी॰ भी॰ तोहर कपार ।
 दुष्कर सौंसे आबाजाही,
कतेक लोक करतै बैसार ?
 जतहि सञो अएलेँ ततहि पड़ा जो, आब ने अप्पन मूँह देखा ।
 बर्खा रानी ! आब ने आऽ । । 